**Sethús, tvíhús, raðhús, bólkahús, ketuhús o.a.**

Set teg í samband við Sands kommunu, um talan er um omanfyri nevndu bygningar, so fyrireikandi fundur um byggingina kann avtalast.

Á fundinum verður avtalað, hvussu farast skal víðari fram, og hvat skjalatilfar, tekningar v.m. skal latast inn í sambandi við byggimálsviðgerðina.

**Neyðugt skjalatilfar og tekningar**

**Skjøl:**

* Umsókn ella umsóknarblað
* Avrit av skeyti við byrðum/servituttum

**Tekningar:**

Støðumynd í hóskandi mátistokki, t.d. 1.500 ella 1:250 sum vísa:

* frástøður til mark
* parkering
* ruskílat

Flatmyndir í hóskandi mátistokki, t.d. 1:100 sum vísa:

* mát
* innrætting
* bjargingarop
* kloakskipan
* luftskifti

Síðumyndir í hóskandi mátistokki, t.d. 1:100 sum vísa:

* verandi og komandi lendi við kotum
* útsjónd
* bjargingarop

Tvør- og longdarskurðir í hóskandi mátistokki, t.d. 1:50 sum vísa:

* tilfarslýsing
* hæddarmát
* planeringshædd

Sermyndir í hóskandi mátistokki, t.d. 1:10 sum vísa:

* serligar loysnir

**Útrokningar:**

* byggistig
* nýtslustig

|  |  |  |  |  |  |
| --- | --- | --- | --- | --- | --- |
|  |

|  |  |
| --- | --- |
|  |  |
|  |  |

 |
|  |  |

* orkukarmar
* bjálvingarloysn
* statiskar útrokningar (bert í serligum førum)

|  |
| --- |
|  |

**Broytingar í verkætlanini**

Um broytingar verða gjørdar í verkætlanini, eftir at loyvið er givið, skal kommunali byggimynduleikin hava boð um hetta, so støða kann takast til, um byggiloyvið framvegis er galdandi, ella søkjast skal av nýggjum.

**Eftirlit:**

Kommunali byggimynduleikin hevur eftirlit við , at bygt verður eftir ásetingunum, og at treytirnar verða hildnar.

Hettar eftirlit verður framt við sýni á staðnum.

**Dømi uppá sýn:**

* staðseting og avseting
* kloakk v.m.
* endaligt byggisýn til nýtsluloyvi

**Nýtsluloyvi:**

Fyri at kunna taka bygningin í nýtslu krevst nýtsluloyvi.

Tá kommunala byggieftirlitið við sýni hevur staðfest, at bygningurin lýkur ásetingarnar, ið settar eru, kann nýtsluloyvið útskrivast.

Kommunali byggimynduleikin kann útskriva fyribilsloyvi fyri partar av bygninginum, um ikki øll byggingin er liðug.